laion/Wikipedia-Exotic huggingface dataset:
יובל ג'רבי

יובל ג'רבי הוא קצין צה"ל במילואים בדרגת אלוף-משנה. בין היתר שימש נספח צה"ל ביוון, מפקד חטיבת המרום, יחידה 636, גדוד 51 וחטיבת אלון. עם גיוסו לצה"ל בשנת 1990, שובץ בחטיבת גולני בגדוד 12. בגולני עבר ג'רבי הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד ומונה למפקד מחלקה, קמב"ץ גדודי, ומפקד פלוגה בגדוד. בהמשך שימש כמפקד פלנ"ט גולני, והוביל אותה בלחימה בדרום לבנון. בשנת 1996 נפצע ג'רבי מפגיעת רסיסי רימון בבטנו. בתפקידו הבא מונה לסגן מפקד בא"ח גולני, ולאחר מכן שימש קצין אג"ם עוצבת חירם, בפיקודו של המח"ט דאז, משה (צ'יקו) תמיר. ב־2001 הועלה לדרגת סגן-אלוף, ומונה למפקד גדוד 636 - אז יחמ"מ של עוצבת געש בפיקוד צפון. בתקופת כהונתו כמפקד הגדוד הוביל שינויים רבים כולל מעבר לגזרת פיקוד מרכז בזמן האינתיפאדה השנייה. ב־2002, אחרי פציעתו הקשה של אופק בוכריס בקרב בג'נין מונה למחליפו כמפקד גדוד 51, והוביל אותו בלחימה כנגד הטרור הפלסטיני באינתיפאדה השנייה. ג'רבי סיים את תפקידו ב־2004, כאשר לאחר מכן, בשנים 2004–2006 שימש מפקד בסיס האימונים של החטיבה, לאחר מכן שימש קצין אג"ם אוגדת עזה בשנים 2006–2008. במהלך שנת 2008 ג'רבי הועלה לדרגת אלוף-משנה ומונה למפקד חטיבת אלון עד שנת 2011, בשנים 2011–2014 שימש מפקד חטיבת המרום. ביוני 2014 הוחלט כי יתמנה לנספח צה"ל ביוון. בהמשך השנה נכנס לתפקידו. בסוף שנת 2017 יובל סיים את תפקידו כנספח צבאי ביוון וחזר ארצה עם משפחתו. לאחר סיום שירותו הצבאי החל לעבוד במטה לביטחון לאומי, בית היתר כראש לשכתו של ראש המל"ל צחי הנגבי. מדיה וקבצים בנושא יובל ג'רבי בוויקישיתוף יובל ג'רבי, ברשת החברתית אקס (טוויטר) יובל ג'רבי, ברשת החברתית LinkedIn פליקס פריש, ג'נין, מג"ד בג'נין: "הפלסטינים מרגישים שצפוי שינוי", באתר ynet, 25 ביוני 2003. אמיר בוחבוט‏, מבוכה בתל נוף: משפחות שכולות הגיעו לטקס שבוטל, באתר וואלה, 25 באפריל 2012. משה (צ'יקו) תמיר, "מלחמה ללא אות", הוצאת מערכות - משרד הביטחון, 2005, עמודים 84-86. משה (צ'יקו) תמיר, "מלחמה ללא אות", הוצאת מערכות - משרד הביטחון, 2005, עמודים 109-110. יובל ג'רבי, באתר גדוד הסיור של חטיבת גולני. פליקס פריש, ג'נין, מג"ד בג'נין: "הפלסטינים מרגישים שצפוי שינוי", באתר ynet, 25 ביוני 2003. עמוס הראל, קוראים לו "בוגד", אך מ"פ מהגוש מתעקש להשתתף בפינוי, באתר הארץ, 18 ביולי 2005. ליאור צרור, ‏צה"ל מתחדש: מצנחים אמריקאים גדולים יותר, בטוחים יותר - ומרובעים יותר, באתר ‏מאקו‏, 1 באוגוסט 2013. "זזים", במחנה, ‏ 12.06.2014, עמוד 13. שילה פריד, ‏לאחר בקשות רבות: מחבל "מסוכן" מעסקת החטופים לא מיועד לשחרור, בעיתון מקור ראשון, 21 בינואר 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
צבי ברקאי

צבי (צביקה) ברקאי (נולד בשנת 1958) הוא קצין צה"ל במילואים בדרגת אלוף-משנה. שימש מפקד חטיבת עודד ומפקד עוצבת הגולן. מכהן כיושב ראש האיגוד הישראלי לשחמט. ברקאי התגייס לצה"ל בשנת 1976, ושובץ בחטיבת גולני. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לחטיבה ומונה למפקד מחלקה. לאחר מכן מונה למפקד פלוגה. בהמשך שימש כמפקד פלחה"ן גולני, והוביל אותה במהלך מלחמת לבנון הראשונה, בין היתר בקרב על הבופור. לאחר מכן מונה לסגן מפקד גדוד 13 בין השנים 1984–1985, בתקופת יאיר נוה. לאחר מכן הועלה לדרגת סא"ל ומונה למפקד גדוד 13 בין השנים 1987–1988, והוביל אותו בלחימה בדרום לבנון. בהמשך הועלה לדרגת אל"ם ומונה למפקד עוצבת הגולן. לאחר מכן מונה למפקד חטיבת עודד. בהמשך מונה למפקד מחוז חיפה בפיקוד העורף בין השנים 1997–2001. לאחר מכן מונה לקצין אג"ם של פיקוד העורף בין השנים 2002–2004. בסיום תפקידו פרש מצה"ל. לאחר שחרורו, השלים לימודי דוקטורט במדע המדינה. בהמשך נבחר כחבר מועצת העיר קריית ביאליק. בשנת 2013 התמודד על ראשות העיר, לא זכה בתפקיד, אך המפלגה בראשותו זכתה בשני מנדטים. הוא בעל חברות עסקיות העוסקות במסחר בדלק ואנרגיה, מרצה בפרויקט חברתי (של משרד הביטחון ומשרד החינוך) המכוון את בני הנוער לגיוס איכותי ומיטבי, חבר בעמותות שונות הקשורות לחטיבת גולני, סגן יו"ר עמותת גדעון (גדוד 13), ומרצה לבני נוער, חיילים ומבוגרים, בנושאי צבא, חברה וביטחון. בשנת 2017 נבחר להיות יושב ראש האיגוד הישראלי לשחמט, בהסכם רוטציה, לפיו יכהן בתפקיד במשך שנה ולאחר מכן ישמש שנה נוספת כסגן ראש האיגוד. בשנת 2019 נבחר שוב לכהן כיושב ראש האיגוד. בשנת 2021 נבחר פעם נוספת לקדנציה נוספת של שלוש שנים. צביקה ברקאי (1982), באתר גדס"ר גולני אורית פרץ ארי, האופוזיציונרים מתאחדים כדי להדיח את ראש העיר, באתר nrg‏, 7 באפריל 2013 מירית פנחס, ברקאי: "ראש העיר נמנע מהכנת המקלטים", באתר mynet (כפי שנשמר בארכיון האינטרנט), 10 בדצמבר 2012 אורית פרץ ארי, קריית ביאליק: ברקאי סוגר חשבון עם דוקורסקי, באתר nrg‏, 18 ביולי 2012 מירית פנחס, קואליציה מקיר לקיר, באתר nrg‏, 28 בדצמבר 2008 צביקה ברקאי (1982), באתר גדס"ר גולני דורון נחום, בחזרה לקרב בבופור: "אורי צעק לי - גוני נפגע", באתר nana10‏, 5 ביוני 2012 אורית פרץ ארי, קריית ביאליק: ברקאי סוגר חשבון עם דוקורסקי, באתר nrg‏, 18 ביולי 2012
יואלי אור

יואלי אור (אוחיון) (נולד ב-26 בנובמבר 1964) הוא קצין צה"ל במילואים בדרגת תת-אלוף. שימש מפקד חטיבת כרמלי ומפקד חטיבת החרמון. נולד וגדל בעכו. לאחר לימודים בפנימייה הצבאית לפיקוד בחיפה, התגייס בנובמבר 1982 לצה"ל לחטיבת גולני ושובץ בגדוד 51. בגולני עבר אור הכשרה כלוחם, קורס מ"כים חי"ר ויצא לקורס קציני חי"ר. בתום הקורס שב לחטיבה כמפקד מחלקה ובהמשך שימש כמפקד פלוגה. לאחר מכן שימש כמפקד גדוד 13 (גדעון) בשנים 1994–1996 בלחימה בדרום לבנון. בתפקידו הבא שימש כמפקד בסיס האימונים החטיבתי בשנים 1996–1998. בשנת 1998 נבחר להדליק משואה בטקס הדלקת המשואות ביום העצמאות. לאחר מכן מונה ב-1999 לסגן מפקד חטיבת גולני, ושימש בתפקיד זה בין היתר במהלך הנסיגה מלבנון. לאחר סיום תפקידו, מונה בשנת 2000 לפקד על חטיבת החרמון, בשנת 2001 הודח לאחר חטיפת חיילי צה"ל בהר דב. לאחר מכן הדריך בקורס מפקדי פלוגות ומפקדי גדודים, ובתפקידו הבא פיקד על בא"פ אליקים ובמקביל על חטיבת כרמלי בין השנים 2002–2005. במילואים משמש אור כראש מטה חטיבת גולני, בין היתר במבצע צוק איתן. בתפקידו האחרון שימש כנספח צה"ל בצ'ילה. לאחר שחרורו שימש כמנכ"ל חברת "hoy". הוא הקים יחד עם אלון קלוס ומשה קיפניס את חברת cando המתמחה ברחפנים. ב-21 בנובמבר 2019 הועלה לדרגת תא"ל במילואים, כהערכה על פעילותו הרבה כראש מטה חטיבת גולני וכמנכ"ל עמותת החטיבה. במילואים משמש כמפקד מנהלת התרגילים הלאומית. דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011. אביחי בקר, שילם את המחיר, הארץ, ‏ 16.02.2001, כפי שהועלה באתר פרש. פליקס פריש, צה"ל: אין מידע על כך שהחיילים החטופים נהרגו, באתר ynet, 8 בפברואר 2001. יואל אור, באתר "בהשקט ובבטחה". אביחי בקר, "שילם את המחיר", הארץ, ‏ 16.02.2001. נדב שרגאי, "חלקי הפאזל הישראלי", הארץ, ‏ 28.04.1998. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 217. עמוס הראל, אורי אס, בין הסקי לקטיושות, באתר הארץ, 27 בנובמבר 2002. עמוס הראל, מח"ט שהודח בשל חטיפת החיילים בהר דב יוחזר לתפקיד פיקודי, באתר הארץ, 20 במרץ 2002. רועי עמוס, "שומרי הצפון", במחנה, ‏ 19.11.2010. עמוס הראל, האיומים המלאכותיים של ראש הממשלה, באתר הארץ, 29 ביוני 2013. אמיר בוחבוט‏, כשצה"ל לא הכריז על נוהל חניבעל, באתר וואלה, 22 באוגוסט 2014. אמיר בוחבוט‏, מיוחד: פרטים מיומן המבצעים מאסון הנגמ"ש בשג'אעיה נחשפים, באתר וואלה, 7 באפריל 2015 ניר חסון, חברה המתמחה בנגמ"שים תתכנן תחבורה ציבורית במז' י-ם, באתר הארץ, 22 במאי 2012
מאיר ברוקנטל

מאיר ברוקנטל (נולד ב-1951) הוא אלוף-משנה במילואים בצה"ל, אשר פיקד על חטיבת הנגב. ברוקנטל נולד וגדל בקיבוץ חפץ חיים. עם גיוסו לצה"ל ב-1969, התנדב לצנחנים לגדוד הנח"ל המוצנח. בצנחנים עבר ברוקנטל מסלול הכשרה כלוחם, ולאחר מכן עבר קורס מ"כים חי"ר וקורס קציני חי"ר עם סיום הקורס שב ברוקנטל לצנחנים ומונה למפקד מחלקה בגדוד הנח"ל המוצנח. ברוקנטל השתלם בקורס מפקדי פלוגות ומשפרצה מלחמת יום הכיפורים שב לגדודו. לאחר שנהרג חיים קונדה, מונה ברוקנטל למפקד פלוגה א' בגדוד, והוביל את פלוגתו בלחימה בצדה המערבי של התעלה כנגד הקומנדו המצרי, בקרבות לטיהור החיץ החקלאי, עד לפאתי העיר סואץ. לאחר המלחמה השתחרר ובשירות המילואים פיקד על פלוגה בעוצבת שועלי מרום. ברוקנטל לחם במלחמת לבנון הראשונה ובהמשך היה למפקד גדוד בחטיבה. לאחר מכן פיקד על חטיבת הנגב. לאחר מכן שימש כחונך לאימוני חטיבות. ברוקנטל שימש כמנכ"ל אגודת המים קולחי שדרות יוני קמפינסקי, הלוחמים התאומים - ממלחמת יו"כ ועד המילואים, באתר ערוץ 7, 25 בספטמבר 2012. אמיר בוחבוט, "נתרום למילואים כל עוד יש מה לתרום", באתר nrg‏, 6 במאי 2007. נצחיה יעקב, המפקד, זה אתה או אח שלך?, באתר ישראל היום, 26 במאי 2013. שחר הלווינג, מילואימניקים חסרי מנוח, ביטאון ביבשה, גיליון 4, דצמבר 2007, באתר זרוע היבשה. מילואימניקים חסרי מנוח, אתר זרוע היבשה, דצמבר 2007 אביחי בקר, מי זה בכלל יצחק איתן?, הארץ, 17 בנובמבר 2000. מעוזיה סגל, "עדויות מגובה החול – קרב הצנחנים בחווה הסינית", הוצאת מודן, 2007, עמוד 403. אמיר בוחבוט, "נתרום למילואים כל עוד יש מה לתרום", באתר nrg‏, 6 במאי 2007. שחר הלווינג, מח"ט הנגב מול סמח"ט 7, ביטאון ביבשה, גיליון 9, אפריל 2009, באתר זרוע היבשה. שחר הלווינג, מילואימניקים חסרי מנוח, ביטאון ביבשה, גיליון 4, דצמבר 2007, באתר זרוע היבשה. שי פרנס, איך עוצרים את זיהום נחל שקמה?, באתר mynet (כפי שנשמר בארכיון האינטרנט), 1 במרץ 2010.
יהודה ידידיה

יהודה (דידי) ידידיה (נולד ב-1963) הוא אלוף-משנה במילואים בצה"ל, אשר פיקד על חטיבה 5. עם גיוסו לצה"ל בשנת 1982, שירת בחיל הרגלים ועבר מסלול הכשרה כלוחם. הוא לחם במלחמת לבנון הראשונה. לאחר מכן עבר קורס מ"כים חי"ר וקורס קציני חי"ר. בשירות המילואים ביצע מספר תפקידי פיקוד, בהם מפקד גדוד בחטיבה 5 וסגן מפקד החטיבה. במבצע חומת מגן מונה למפקד על חטיבה 5 והוביל אותה בלחימה, בין היתר בקרב בג'נין. ידידיה הוא יזם בתחום הנדל"ן, מייסד ומנכ"ל רותם שני. לידידיה ארבע בנות, מתגורר ברעננה. יעקב ארז, דברים שהוכחנו בג'נין, באתר nrg‏, 26 באפריל 2002. פליקס פריש, "אנו עוברים מבית לבית, אבל הם נלחמים בנחישות", באתר ynet, 5 באפריל 2002. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
צ'יוואווה (פירושונים)

האם התכוונתם ל... צ'יוואווה – גזע כלבים צ'יוואווה (מדינה) – מדינה במקסיקו צ'יוואווה (עיר) – עיר במקסיקו ובירת מדינת צ'יוואווה מדבר צ'יוואווה – מדבר המכסה את מרבית שטחי מדינת צ'יוואווה וחלקים נוספים במקסיקו וארצות הברית
ריין (פירושונים)

האם התכוונתם ל... ריין – הנהר הארוך במערב אירופה חבל הריין – אזור בגרמניה השוכן לגדות נהר הריין ריין תחתון – מחוז בצרפת ריין עילי – מחוז בצרפת אישים: אברהם ריין – מראשי הציבור החרדי בפתח תקווה אדריאן ריין (אנ') – פסיכולוג בריטי ג'סיקה ריין – שחקנית בריטית רענן ריין – היסטוריון ישראלי רין
טנסנט

Tencent (שם מלא באנגלית: Tencent Holdings Limited, במנדרינית תקנית: 腾讯控股有限公司, פין-יין: Téngxùn kònggǔ yǒuxiàn gōngsī; נסחרת ‏SEHK:700, ‏NYSE:TCEHY) היא חברת החזקות סינית, אשר מחזיקה בחברות בת שמספקות שירותי תקשורת המונים, בידור, אינטרנט, ושירותי טלפונים ניידים בנוסף לשירות פרסום מקוון. המטה הראשי של החברה נמצא במחוז נאנשאן שבשנג'ן, סין. בשנת 2015 החברה השיקה שירות הזרמת מוזיקה "ג'וקס". נכון לתחילת יולי 2020 הייתה החברה אחת מחמש החברות הגדולות בעולם, הראשונה בתחום המדיה החברתית, והראשונה באסיה, עם שווי שוק של כ-700 מיליארד דולר. שירותי החברה כוללים רשתות חברתיות שאינן חסומות על ידי "חומת האש הגדולה", פורטלים מקוונים, מסחר מקוון, וכן משחקים מקוונים רבי משתתפים. בין השירותים המפורסמים שרות מסרונים Tencent QQ, הפורטל הגדול בסין QQ.com ותוכנת צ'אט לניידים WeChat. אחד האתרים המוצלחים של החברה הוא מנוע החיפוש סוסו, והוא הוגדר על ידי אלקסה כאתר ה-33 בעולם בכניסות וה-10 בסין. בשנת 2013 טנסנט השקיעה בחברת סוהו 448 מיליון דולר לפיתוח מנוע החיפוש שלה והפסיקה את פיתוח של סוסו. בשנת 2004 החברה נכנסה לתחום משחקי מחשב באמצעות חטיבה נפרדת של החברה. כיום חטיבה זו כוללת חמישה אולפנים לפיתוח משחקי מחשב. בין המשחקים שפותחו על ידי החברה נמנה "Ring of Elysium" ורבים נוספים. פרק זה לוקה בחסר. אנא תרמו לוויקיפדיה והשלימו אותו. שירות QQ המופעל דרך האתר הפופולרי QQ.com, הוא שירות מסרונים. בנוסף לפונקציית הצ'אט, מציע Tencent QQ מגוון שירותים בתחום משחקי אונליין, מוזיקה, סרטים, קניות ברשת, מיקרו-בלוגינג וצ'אט קולי. נכון לסוף שנת 2023, מונה השירות 558 מיליון משתמשים. ערך מורחב – WeChat פרק זה לוקה בחסר. אנא תרמו לוויקיפדיה והשלימו אותו. WeChat היא אפליקציית הדגל של Tencent. אפליקציית מסרונים פופולרית בסין לטלפונים חכמים, המשמשת, להעברת מסרים מיידיים, תמונות, קטעי וידאו, קול ואף להעברת כספים לאנשי קשר. ערך מורחב – Qzone אתר רשת חברתית סינית אשר נוצר על ידי Tencent בשנת 2005. הרשת מאפשרת למשתמשים לכתוב בלוגים, לשמור יומנים, לשלוח תמונות, להאזין למוזיקה, ולצפות בקטעי וידאו. פרק זה לוקה בחסר. אנא תרמו לוויקיפדיה והשלימו אותו. קבוצת עליבאבא מדיה וקבצים בנושא טנסנט בוויקישיתוף אתר האינטרנט הרשמי של טנסנט טנסנט, ברשת החברתית פייסבוק טנסנט, ברשת החברתית אקס (טוויטר) טנסנט, ברשת החברתית אינסטגרם הראל גילאון ושירה רוזנברג, ‏מיליארד סינים לא טועים: שקלו השקעה ב-"Whatsapp הסינית", באתר גלובס, 18 בנובמבר 2015 בלומברג ביזנסוויק, טנסנט יוצאת לעולם הגלובלי, אולי, באתר TheMarker‏, 1 בינואר 2018 קורין דגני, ענקית האינטרנט שלא שמעתם עליה - אבל היא שווה כבר יותר מפייסבוק, באתר TheMarker‏, 1 בינואר 2018 עמית קלינג, הענקית הסינית שיודעת עליכם הכל - דרך המשחקים שלכם, באתר כלכליסט, 18 בפברואר 2021 במקום ה-2 בסין וה-8 בעולם (נובמבר 2015) על פי דירוג אלקסה Tencent - Investor Relations - Financial Releases - 2015, tencent.com "The Story of China's Biggest Social Network: Qzone". China Internet Watch (באנגלית אמריקאית). נבדק ב-2016-04-22. ערך זה הוא קצרמר בנושא סין ובנושא חברות. אתם מוזמנים לתרום לוויקיפדיה ולהרחיב אותו.
פיליפ בוהלר

פיליפ בוהלר (בגרמנית: Phillip Bouhler;‏ 11 בספטמבר 1899 – 19 במאי 1945) היה בכיר במפלגה הנאצית ששימש כ"רייכסלייטר" (בגרמנית: מנהיג לאומי) וראש לשכתו של הפיהרר. הוא אף החזיק בדרגת אס-אס אובר-גרופנפיהרר באס אס ועמד בראש תוכנית T4 - אותנסיה. בוהלר נולד במינכן לאב שהיה קולונל במילואים, והעביר חמש שנים מחייו בכוח המלכותי של צוערי בוואריה. הוא לקח חלק בלחימה במלחמת העולם הראשונה ונפצע אנושות. מהשנים 1919 עד 1920 למד פילוסופיה במשך ארבעה סמסטרים, ובשנת 1921 סייע להוצאה לאור שהדפיסה את העיתון "פלקישר באובכטר". הוא הצטרף למפלגה הנאצית ביולי 1922 כחבר מספר 12. עד סתיו 1922 הפך לסגן מנהל המפלגה. לאחר הפוטש במרתף הבירה במינכן והקמתה מחדש של המפלגה בשנת 1925, הפך למזכיר הרייך של המפלגה. לאחר עליית הנאצים לשלטון בשנת 1933, קיבל דרגת רייכסלייטר וחברות ברייכסטאג של וסטפאליה. הצטרף לשורות האס אס ב-20 באפריל 1933 כחבר מספר 54,932. בשנת 1934 היה בוהלר למפכ"ל משטרת מינכן, וחודש אחד בלבד לאחר מכן מונה לראש לשכת הפיהרר של המפלגה הנאצית, משרה מיוחדת שנוצרה ב-17 בנובמבר 1934 והוקצתה בראש ובראשונה לעסקי המפלגה. הוא החזיק בתפקיד זה עד 23 באפריל 1945. בתפקיד זה, למשל, היה ניתן ליצור פסקי דין חשאיים או לנהל עסקים פנימיים, לפני שהובאו לאישורו של היטלר. יתרה מזאת, בוהלר עמד בראש ועדה שתפקידה היה לקבוע אילו ספרים ראויים או אינם ראויים לחברה הנאצית (בגרמנית Der Chef der Kanzlei des Führers und Vorsitzender der Parteiamtlichen Prüfungskommission zum Schutze des NS-Schrifttums). משרדו של בוהלר היה אחראי לכל ההתכתבויות שנשלחו להיטלר, בהן מכתבים ומסרים חשאיים ואף בקשות אישיות של קצינים ובכירי המפלגה. בוהלר היה אחראי גם על פעולות שבהן נרצחו אזרחים גרמנים מוגבלים. יחד עם קרל ברנדט, הוא קידם את תוכנית T4 - אותנסיה, שבמסגרתה נרצחו בגרמניה הנאצית מעל 70,000 אזרחים גרמנים בעלי נכויות פיזיות או מוגבלויות נפשיות. הפיקוח על מימושה בפועל של התוכנית היה בידי בוהלר. בתוכנית נוסו שיטות שונות להמתת אנשים. מתקן ההמתה הראשון הוקם בטירת הרטהיים שבאוסטריה עילית. הידע שנצבר מתוכנית האותנסיה שימש את הנאצים במחנות הריכוז וההשמדה במהלך השואה. בשנת 1942 הוציא לאור ספר שהפך לאחד מהספרים האהובים ביותר על היטלר. הוציא לאור גם מאמר נאצי בשם "מלחמה על גרמניה", בשנת 1938. בוהלר ואשתו הלן נעצרו על ידי כוחות צבא ארצות הברית באוסטריה ב-10 במאי 1945. אשתו התאבדה בקפיצה מבניין גבוה לאחר מעצרם. הוא התאבד על ידי בליעת קפסולת אשלגן ציאניד ב-19 במאי 1945, בעודו במאסר על ידי האמריקאים באוסטריה. Philipp Bouhler papers, 1933-1934, Princeton University מדיה וקבצים בנושא פיליפ בוהלר בוויקישיתוף פיליפ בוהלר, באתר "Find a Grave" (באנגלית)
מזוט

מזוט הוא דלק נוזלי ותוצר של זיקוק נפט. מזוט הוא כל דלק נוזלי המשמש לבעירה בתנור, כבשן וכדומה לשם הפקת חום או המשמש במנוע להפקת חשמל. המונח מזוט אינו כולל שמנים שנקודת הבזק שלהם היא 40°C, או שמנים המשמשים לפתיליה. המזוט יכול להיות תוצר של נפט גולמי, משקע של פעולות זיקוק, או תערובת שלהם. לכן סולר הוא סוג של מזוט. נוהגים לחלק את המזוט לשישה סוגים, לפי טמפרטורת הרתיחה, הרכב וייעוד. מזוט מספר 1 ומס' 2 מיוחסים כמזוט מזוקק, ואילו מזוט מס' 4, מס' 5, מס' 6 מיוחסים כמזוט משקע. מזוט מספר 1 הוא קרוסין. מזוט מספר 2 הוא סולר. לעיתים מכונה "בונקר C" מזוט מס' 6. מזוט במשמעותו המקובלת הוא הדלק המסחרי הכבד ביותר שניתן להפיק מנפט גולמי והוא כבד יותר מבנזין ומקרוסין. טמפרטורת הרתיחה של מזוט נעה בין 370 ל-600°C. המזוט מורכב משרשראות פחמימנים ארוכות (של בין 20 ל-70 אטומי פחמן). מזוט זה משמש להנעת ספינות ולהפקת חשמל. המזוט נחשב לדלק מזהם ביותר. בהשוואה לסולר, ייצור חשמל ממזוט מוביל לפליטה תחמוצות גופרית בשיעור של פי 6 מסולר, ותחמוצות חנקן בשיעור של פי 2. מסיבות היסטוריות של עידוד התעשייה, הבלו על המזוט נמוך במיוחד, ומגיע לשיעור של 1.4 אג' לליטר (להשוואה, הבלו על הסולר הוא 2.71 שקלים לליטר). מסמך מפורט על מזוט של רשות הפארקים האמריקאית. בונקר משמעו גם מחסן לדלקים או פחמים. ניתן להפחית את תעריפי החשמל על ידי השוואת המיסוי על סולר למיסוי על מזוט, אתר המשרד להגנת הסביבה עדכון שיעורי הבלו לינואר 2011, אתר התאחדות התעשיינים
סמגר נבו

סמגר נבו היה משרי נבוכדנצר מלך בבל. בספר ירמיהו מוזכר סמגר נבו לאחר הבקעת חומת ירושלים, אז הגיעו כל שרי נבוכדנצר והתיישבו בשער התווך שבבית המקדש. בישיבת השרים התקיימה נבואתו של ירמיהו: ”ובאו ונתנו איש כסאו פתח שערי ירושלם”. בלוח נבו שרסכים נראה כי המילה "נבו" המתייחסת על פי המסורה היהודית לסמגר, כלומר "סמגר-נבו", שייכת לשר שרסכים המופיע לאחר סמגר ברשימת השרים שבספר ירמיה, כלומר "נבו-שרסכים". בתרגום השבעים נראה גם כי המילה "נבו" שייכת ל"שרסכים", ולא ל"סמגר". ההסבר מתאים לגילוי ארכאולוגי נוסף בו הציעו חוקרים לזהות את השר הראשון, נרגל שראצר, עם אחד משריו של נבוכדנצר השני המופיעים באחת מהכתובות של, שם נמנו "שרי ארץ אכד" וביניהם: "נרגל שראצר איש סין-מגיר". מתברר שהוא היה מושל מקום בשם "סין-מגיר", שנהפך במקרא ל"סמגר". בהמשך הכתוב המקראי נרגלשראצר נזכר שוב בתוספת התואר "רב מג". נבושזבן סמגר נבו באתר התנ"ך ספר ירמיהו, פרק ל"ט, פסוק ג' ספר ירמיהו, פרק ל"ט, פסוק ג'. שער התווך הוא שער ניקנור, ונקרא כך שהיה בתווך בין שער עזרת הנשים ובין שער ההיכל (רש"י ספר ירמיהו, פרק ל"ט, פסוק ג') לדעת המצודות דוד שער התווך הוא השער שבחומת ירושלים האמצעית, ראו הערה הבאה ספר ירמיהו, פרק ב', פסוק ט"ו רש"י ספר ירמיהו, פרק ל"ט, פסוק ג' ”ויבואו כל שרי מלך בבל, ויישבו בשער התווך נרגל שראצר סמגר-נבו שרסכים רב-סריס, נרגל שראצר רב-מג, וכל שארית שרי מלך בבל.” ”Μαργανασαρ και Σαμαγωθ και Ναβουσαχαρ και Ναβουσαρεις Ναγαργας Νασερραβαμαθ” =שרי מלך בבל, ספר ירמיהו, פרק ל"ג, פסוק ט' ראו אנציקלופדיה מקראית ה, עמ' 927. תואר בבלי לשר צבא rab mugi ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
מוד ווטסון

מוד אדית אלנור ווטסון (באנגלית: Maud Edith Eleanor Watson; ‏9 באוקטובר 1864 – 5 ביוני 1946) הייתה טניסאית בריטית, אלופת וימבלדון הראשונה. ווטסון, שהייתה בתו של כומר נולדה בלונדון. היא החלה לשחק טניס תחרותי עם פתיחת הענף לנשים ב-1881. למשחקים לבשו הנשים באותה עת שמלה לבנה ארוכה עם מחוך. באליפות וימבלדון 1884 הגיעה לגמר יחד עם אחותה הבכירה, ליליאן ווטסון (אנ') וניצחה אותה בשלוש מערכות 6–8, 6–3, 6–3. כך הייתה האשה הראשונה שזכתה בתואר אלופת וימבלדון. היא זכתה עם אחותה בגמר הזוגות ועם אלוף וימבלדון באותה שנה, ויליאם רנשו, בתחרות הזוגות המעורבים. בשנה שלאחר מכן חזרה על הישגה, כאשר ניצחה בגמר את בלאנש בינגלי בשתי מערכות 6–1, 7–5. אולם, באליפות וימבלדון 1886 הפסידה ווטסון לבינגלי בגמר 6–3, 6–3. היה זה תואר אלופת וימבלדון הראשון של בינגלי שזכתה מאז בחמישה תוארי אליפות נוספים. ב-1889 פרשה מהטניס התחרותי לאחר שכמעט טבעה בשחייה ליד האי ג'רזי ונותרה עם קשיים בריאותיים. במלחמת העולם הראשונה עבדה בהתנדבות כאחות וזכתה בעיטור מסדר האימפריה הבריטית. בטורניר וימבלדון בטורניר וימבלדון מדיה וקבצים בנושא מוד ווטסון בוויקישיתוף תוצאות משחקי 1885 תוצאות משחקי 1885 תוצאות משחקי 1886 Alan Little's short biography of Maud Watson, the first woman to win the women's singles title at Wimbledon
מת'יו לקי

מת'יו אלן לקי (באנגלית: Mathew Allan Leckie; נולד ב-4 בפברואר 1991) הוא כדורגלן אוסטרלי המשחק במלבורן סיטי ובנבחרת אוסטרליה. לקי התחיל את הקריירה שלו בבולין ליונס. ב-2 בספטמבר 2009, חתם באדלייד יונייטד לשנתיים. ב-18 בספטמבר 2009 ערך את הופעת הבכורה שלו בליגה נגד מלבורן ויקטורי. ב-24 בפברואר 2010 ערך את הופעת הבכורה שלו בליגת האלופות האסיאתית נגד פוהאנג סטילרס בו גם הבקיע את שער הבכורה שלו שהיה גם שער הניצחון של קבוצתו. בקיץ 2011 חתם בבורוסיה מנשנגלדבך. הוא הבקיע את צמד הבכורה שלו בניצחון 2–5 נגד אברדין. בתחילת 2012, הוא הושאל לפ.ס.וו פרנקפורט. ב-3 ביוני 2013 חתם במועדון ל-3 שנים. ב-7 במאי 2014, הוא חתם על חוזה לשלוש שנים עם אינגולשטאדט 04, אליה הוא עבר ביולי 2014. בעונתו הראשונה במועדון סייע לקי לאינגולשטאדט להעפיל לבונדסליגה לראשונה בתולדותיה. לקי נשאר באינגולשטאט שתי עונות נוספות, ובעונת 2016/17 נשר עם אינגולשטאט לבונדסליגה השנייה. במאי 2017 חתם לקי בהרטה ברלין. בעונת הבכורה שלו בקבוצה הבקיע לקי חמישה שערים ב-26 הופעות והפך לשחקן משמעותי בקישור של הקבוצה. בצעירותו היה לקי חלק מנבחרות הנוער של אוסטרליה, אתה הוא זכה באליפות מזרח אסיה עד גיל 19, ובמקום השני בגביע אסיה עד גיל 19. ב-14 בנובמבר 2012 ערך את הופעת הבכורה שלו במדי הנבחרת הבוגרת. ב-16 באוקטובר 2013 הבקיע את שער הבכורה שלו בניצחון 0–3 נגד קנדה במסגרת משחק ידידות שנערך בקרייבן קוטג'. לקי זומן לסגל האוסטרלי למונדיאל 2018. נכלל בסגל נבחרת אוסטרליה לטורניר מונדיאל 2022. מדיה וקבצים בנושא מת'יו לקי בוויקישיתוף מת'יו לקי, באתר Transfermarkt מת'יו לקי, באתר Fussballdaten.de (בגרמנית) מת'יו לקי, באתר Soccerway מת'יו לקי, באתר WorldFootball.net מת'יו לקי, באתר National Football Teams מת'יו לקי, באתר FootballDatabase.eu מת'יו לקי, באתר ESPN Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית)
איגוד ערים לאיכות הסביבה אשדוד וחבל יבנה

איגוד ערים אזור אשדוד וחבל יבנה הוקם בשנת 1985 במטרה לנטר, לפקח ולאכוף נושאי איכות הסביבה בעיר אשדוד ובמועצות השכנות. האיגוד מכיל שמונה רשויות מקומיות אשדוד, גדרה, גן יבנה, בני עי"ש, חבל יבנה, מועצה אזורית ברנר, מועצה אזורית גדרות ונחל שורק. אוכלוסיית האיגוד מונה כ-250,000 תושבים ומשתרעת על שטח של 200 קמ"ר. מטה האיגוד שוכן בבית אריה קלנג, למרגלות גבעת יונה. האיגוד מטפל במגוון נושאים סביבתיים ומתרכז בין היתר בנושאים הבאים: 1. זיהום סביבתי וטיפול בפסולת מוצקה וחומרים מסוכנים במסגרת פעילות מתמדת לצמצום המפגעים הסביבתיים לאורך השנה. בתחומה של העיר אשדוד פועלים מפעלים רבים וכן תחנת כוח, דבר המאלץ ניטור איכות האוויר והמים וכן הנפקת היתרים לפתיחה/תפעול לאחר בחינת עמידה בספים הנדרשים. 2. מיחזור ושיחזור שמורות טבע - פריסת פחי הפרדת פסולת והובלת תהליך הטמעה לבתי אב להפרדת הפסולת, הקמת מנהלת ייעודית לפיתוח נחל לכיש-אשדוד. 3. פעילויות חינוך והסברה להגברת המודעות בקרב תושבי האזור: במהלך שנת 2013 הוביל המשרד את הכנס הבינלאומי לקיימות באשדוד. לאורך השנה מתקיימות פעילויות חינוך והסברה בבתי ספר, גני ילדים ואירועים מרכזיים. אתר האינטרנט הרשמי של איגוד ערים לאיכות הסביבה אשדוד וחבל יבנה נתוני איכות אוויר בזמן אמת צפריר רינת, לאחר שנים של הזנחה: מים נקיים זורמים בנחל לכיש באשדוד, באתר הארץ, 8 בנובמבר 2012 כנס אשדוד לקיימות 2013, באתר הארץ, 27 באפריל 2013
בלאנש בינגלי

בלאנש בינגלי היליארד (באנגלית: Blanche Bingley Hillyard‏; 3 בנובמבר 1863 – 6 באוגוסט 1946) הייתה טניסאית בריטית. הופיעה בגמר טורניר וימבלדון 13 פעמים וזכתה ב-6 מתוכם. היא מחזיקה בשיא מספר ההעפלות למשחקי הגמר, ובשיא מספר ההופעות של טניסאי בטורניר. בינגלי נולדה באילינג. בשנת 1884 השתתפה לראשונה באליפות וימבלדון, שאך נפתחה אז לנשים. באליפות וימבלדון 1885 הגיעה לגמר ונוצחה על ידי יריבתה, אלופת השנה הקודמת, מוד ווטסון. שנה לאחר מכן הביסה אותה בינגלי בשתי מערכות 6–3, 6–3. בין השנים 1887 ל-1893 העפילה לגמר בכל שנה, כאשר בחמש מתוך שנים אלה התמודדה בגמר מול הטניסאית לוטי דוד והפסידה בכולן (1887, 1888, 1891, 1892 ו-1893) רק בשנים בהן לא הגיעה דוד לגמר הצליחה בינגלי לנצח בו. ב-1887 נישאה לשחקן הטניס ג'ורג' היליארד (אנ') (זוכה מדליית הזהב בטניס באולימפיאדת לונדון) וצירפה את שם משפחתו לשמה. בשנת 1908, השתתפה באולימפיאדת לונדון בטורניר הטניס לנשים (אנ') והפסידה ליריבתה דורה בות'בי (אנ') ברבע הגמר משום שפרשה. הופעתה האחרונה בווימבלדון הייתה בשנת 1912, בגיל 48. בטורניר וימבלדון מדיה וקבצים בנושא בלאנש בינגלי בוויקישיתוף בלאנש בינגלי, באתר olympedia.org בלאנש בינגלי, באתר ה-ITF בלאנש בינגלי, באתר היכל התהילה של הטניס Blanche Hillyard (1863-1946) - Six Times Wimbledon Singles Champion "Lady Champion of England.". Australian Town and Country Journal . 14 October 1899. p. 55. Fourth Olympiad; Being the Official Report of the Olympic Games of 1908 Celebrated in London Under the Patronage of His Most Gracious Majesty King Edward VII and by the Sanction of the International Olympic Committee, Official Report of the 1908 Olympic Games, LA84 Foundation Digital Library, page 219 BLANCHE Hillyard, Blanche Hillyard Women's Singles Activity, The International Tennis Federation